Na temelju članka 5. i 6. Zakona o kulturnim vijećima i financiranju javnih potreba u kulturi (Narodne novine“, broj 83/22), te članka 34. Statuta Općine Tučepi („Glasnik Općine Tučepi“, broj 2/21), Općinsko vijeće Općine Tučepi, na sjednici održanoj 00.12.2024. godine, donosi

**PROGRAM JAVNIH POTREBA U KULTURI**

**OPĆINE TUČEPI ZA 2025.GODINU**

Program javnih potreba u kulturi za 2025.godinu ostvariti će se kroz financiranje djelatnosti klapa Marina Tučepi, klape Tučepi i ženske klape Fjoret Makarska, kazališne udruge starih njega Tučepi, udruge Kredenca te posebne programe koje će provoditi Jedinstveni upravni odjel: proslava Dana općine, organiziranje susreta klapa Tučepi 2025, organiziranje kulturnih događanja „ kKuTz i festivala rock glazbe „Toochepin“ te sufinanciranje tiskanja knjiga.

**I. Tekuće donacije Klapama**

Za financiranje rada klape Marina Tučepi planiraju se sredstva u iznosu od 1.500,00 EUR koja će se koristiti za pokrivanje troškova nastupa u 2024.godini. Za financiranje rada klape Tučepi planiraju se sredstva u iznosu od 2.000,00 EUR koja će se koristiti za pokrivanje troškova nastupa u 2025.godini. Za financiranje rada ženske klape Fjoret planiraju se sredstva u iznosu od 1.500,00 EUR koja će se koristiti za pokrivanje troškova nastupa u 2025. godini.

**II. Tekuće donacije udrugama Kazališna udruga starih „Njega“**

Za financiranje rada kazališne udruge starih njega planiraju se sredstva u iznosu od 4.000,00 EUR koja će se koristiti za pripremanje kulturnih večeri i događanja u 2025.godini. Za financiranje rada udruge „Kredenca“ planiraju se sredstva u iznosu od 20.000,00 EUR koja će se koristiti za organizaciju kulturnih i drugih događanja u 2025.godini

**III. Organiziranje susreta klapa Tučepi 2025**

Općina Tučepi kao organizator susreta klapa Tučepi 2024 planira utrošiti 7.000,00 EUR za sufinanciranje ove manifestacije.

**IV. Organiziranje kulturnih događanja „ka Kultura u Tučepskim zaseocima“**

Općina Tučepi kao organizator kulturnih događanja „kKuTz“ planira utrošiti iznos od 30.000,00 EUR koji će se iskoristiti za pokrivanje troškova (računi za nastupe kazališnih skupina, najam i montaža bina, opreme za razglas i rasvjetu).

**V. Organiziranje festivala rock glazbe “Toochepin“**

Općina Tučepi kao organizator festivala rock glazbe „Toochepin“ planira utrošiti iznos od 10.000,00 EUR koji će se iskoristiti za pokrivanje troškova (autorski ugovori za nastupe izvođača, najam i montaža bine, opreme za razglas i rasvjetu).

**VI. Financiranje tiskanja knjiga i povremene donacije**

Planira se financiranje tiskanja izdanja knjige Vice Bušelića „Noina arka“ u ukupnom iznosu od 10.000,00 EUR.

Ukupna proračunska sredstva koja se u 2025.godini izdvajaju za javne potrebe u kulturi iznose 86.000,00 EUR.

Ovaj Program objavit će se u Glasniku Općine Tučepi, a stupa na snagu 1.siječnja 2025.godine.

KLASA:

URBROJ:

*U Tučepima, 00.12.2024.*

Predsjednica Općinskog vijeća

*Ivana Visković*